נינו הרמן

נינו (חנניה) הרמן (נולד ב-4 בפברואר 1952) הוא צלם אמנותי ישראלי.

ביוגרפיה

שנותיו הראשונות 

הרמן נולד ב-1952 בתל אביב לגבי (גבריאל) הרמן, ממקימי קיבוץ עין גב, יועץ טכני וממציא פטנטים; שירת שנים רבות כראש מדור תכנון ופיתוח בחיל האספקה של צה"ל. אמו, לורה, נולדה בברלין והייתה ציירת. בתום מלחמת העולם השנייה הוריו נפגשו באמסטרדם ועלו לישראל. נינו הרמן הוא נכד לד"ר יהודה הוגו הרמן (1940-1887), יליד אוסטריה-הונגריה, שהיה מראשי ארגון בר כוכבא, עורכם של העיתונים "Selbstwehr" ו"יידישה רונדשאו".

בגיל שנתיים לקה בשיתוק ילדים (פוליו) שהותיר אותו מוגבל. גדל מגיל ארבע ברמת גן. לו אחות.

קריירה בצילום

בהיותו בן שבע עשרה החל הרמן לעבוד כעוזר צלם בסטודיו של אפרים קדרון בתל אביב (1969–1971). ועבד כצלם עיתונות עצמאי, כצלם של "עולם הקולנוע" לצד כתב הבידור ג. עיטור (1971–1973).

צלם לשכת העיתונות הממשלתית בתל אביב (1973–1974).
הרמן יסד יחד עם הצלמים שעיה סגל ושמואל רחמני את סוכנות הצילום "24+" שסיפקה צילומים לעיתון "מעריב" (1974–1977), ב"מעריב" עבד כצלם חדשות ומגזין, בין השאר לצידם של יעקב ארז, יגאל לב, משה דור ולוי יצחק הירושלמי ואחר-כך כצלם המערכת של העיתון בירושלים.
ייסד ביחד עם הצלם אלי הרשקוביץ את סוכנות הצילום הירושלמית "זום 77" - שעבדה בשירות "ידיעות אחרונות", Associated Press ו"טיים מגזין" (1977 – 1979).

הרמן חזר לצלם בלע"מ ועבד עם משרד ראש הממשלה (1979–1986). במסגרתה תיעד את הסכם השלום בין ישראל למצרים. ליווה את ראשי הממשלה בגין, שמיר ופרס בישראל ומחוצה לה; המשיך ללוות את פרס גם כשר חוץ ושר אוצר. תצלומיו הופיעו בפרסומים, ספרים ותערוכות קבוצתיות רבות שנלקחו מאוסף התצלומים הלאומי של לע"מ ומהארכיון של עיתון מעריב.

בשנים (1987–1998) היה עורך צילומים בדסק החדשות של העיתון מעריב ובעקבות פציעה שעבר פרש מהעיתון.
בשנת 2000 נהרג בנו  צלם צבאי בתאונת דרכים והרמן הפסיק לצלם.

בשנת 2009 חזר לצילום, ומאז הוא עוסק בצילום אמנותי ומתעד אנשים.

עוסק גם בצילומי טבע. העבודות האחרונות מהסדרה "מבעד לחלון" שעלו ב"דימויי יומי" חודש באוגוסט 2015 באתר "ערב רב" מתכתבות עם ציור.
בעבודותיו הוא אינו עושה כל שימוש מניפולטיבי בפוטושופ.

הרמן היה יועץ אמנותי בחברת סט הפקות לסרטיו של הבמאי זוכה פרסי האמי דני סיטון (2000–2012).

בעל טור "עדשת רוח" בnrg מעריב (2011-2010), כותב ומצלם ב"זווית רחבה" (2013-2011), בלוג צילום באתר "במחשבה שנייה".
משנת 2009 מנהל את בלוג הצילומים האישי שלו "מרחבי הלב". ביולי 2022 פורסמו כמה מיצירותיו במגזין "גרנטה".

במרץ 2023 נבחר סרטו "טרסות - רסן הפשטות" להצגה בפסטיבל אפוס 14 - תערוכה בעקבות משוררים, כאחד מבין עשרה סרטים נבחרים. באפריל 2023 יצא לאור ספרו "הר הרוח" המשלב כתיבה וצילום.

חבר בגלריה השיתופית "מקום לאמנות" בקרית המלאכה, בדרום תל אביב, וכן חבר בהוצאת ספרים כהל קואופרטיב.

כתבו עליו

רונית צור, אוצרת התערוכה "תל אביב - ברלין במעבר": 

ג'ניפר בנאדי בלוך, מתוך קטלוג עלמא, תערוכת "לא שם פרטי":

חיים אישיים 
משנת 1979 נשוי לתחיה הרמן, אשת חינוך ובוגרת החוג לאמנות באוניברסיטה העברית והם מרצים יחד על עבודותיו. מתגוררים ביישוב הקהילתי נטף שבהרי יהודה, שהם היו ממקימיו בחורף 1981. יש להם שלושה בנים.

תמונות שצילם

תערוכות יחיד
 2009 - "רגעים של כל אחד", גלידריה אניטה, פלורנטין תל אביב. אוצרת: תחיה הרמן, יועץ: ג'ואל קנטור
 2011 - "בין נטף לפלורנטין", מוזיאון ארץ ישראל, תל אביב. אוצר: ג'ואל קנטור
 2011 - "דימויים קולנועיים II", סינמטק תל אביב. אוצרת: תחיה הרמן. יועץ אודי רוזנויין
 2012 - "לא שם פרטי", עלמא, בית לתרבות עברית. אוצרת: יעל קוטלר קלדרון
 2012 - "דימויים קולנועיים", סינמטק ירושלים. אוצרת: תחיה הרמן
 2013 - "הדהודים", בר קיימא תל אביב. אוצרת: תחיה הרמן
 2014 - "ניירות של צלם", גלריה קיבוץ נען. אוצרות: חמוטל פרידברג ודורית קופיט
 2016 - "במקום - הצילום של נינו הרמן", גלריית לורי טיש, ניו יורק
 2017 - "עובר אורח", בית האמנים החדש, ראשון לציון, אוצרת: ג'ניפר בנאדי בלוך
 2017 - "השתקפויות משתברות" (קיר צילום בתערוכה 'פוטוסופיה' של פייר פאולין), גלריית הסטודיו, אוצר: שוקי קוק
 2017 - "רשימות מתל אביב", JCC, קרקוב, אוצרת: תמר אייזן גולדשטיין.
 2018 - "במקום", 70 שנה לישראל, הוצגה בשני מקומות: גלריה לאמנות PJCC, גלריה קורלנד סטיינוול, פרנסיסקו.
 2019/20 - "עיר/כפר", מקום לאמנות, תל אביב, אוצר: ניר הרמט.
 2021 - "מרחב פתוח", בית דניאל - מרכז ליהדות מתקדמת, תל אביב, אוצרת: יהל זקס.

תערוכות קבוצתיות

 2021 - "העין והרוח", בית האמנים ראשון לציון, אוצרת: גילית לוין רונן.
 2021 - "שחר", מקום לאמנות, אוצר: יאיר ברק.
 2022 - "פּוֹאֶטִיקָאמֶרָה – פיוז'ן צילום ושירה", סינמטק ירושלים.
 2022 - "שיר רחוב ישראלי", בית המשפט העליון, אוצרת: אורנה יאיר.
 2022 - "מעבר לפינה", בית האמנים מודיעין מכבים רעות, אוצר: גבי יאיר.
 2023 - "חלוציות אז והיום 1910–2023", גלריית יד טבנקין, אוצר: גיא רז.

תצלומים באוספים
 אוסף מוזיאון בית ראובן.
 אוסף התמונות של מוזיאון נחום גוטמן לאמנות.
 אוסף אמנות בית מדרש "עלמא".
 תצוגת קבע מוזיאון מרכז יצחק רבין לחקר ישראל.

לקריאה נוספת
 נויה נרדימון, "צלם שכונה" (על התערוכה "רגעים של כל אחד"), טיים אאוט תל אביב, 2010.
 אלון אולארצ'יק, "התערוכה של הצלם נינו הרמן בגלידרייה אניטה בפלורנטין" (400 אנשי תרבות בוחרים את היצירה הישראלית העכשווית האהובה עליהם, זה הטעם שלנו.), טיים אאוט תל אביב גיליון 400, 8-7 ביולי 2010.
 מגן ויטמן, עולם הצילום, גיליון מספר 205 מאי-יוני 2017, עמ' 32, 33, 34.
 מרלין וניג, "מאחורי השער", גג, גיליון 42, 2017, עמ' 82–84.

קישורים חיצוניים

  
 הבלוג של הרמן "מרחבי הלב"
 "זווית רחבה", בלוג הצילום של הרמן באתר "במחשבה שנייה"
 טורו של הרמן "עדשת הרוח" בNrg מעריב
 נינו הרמן, דימויי יומי אמן החודש, באתר ערב רב
 קורות חיים קצרים, באתר קרן התרבות אמריקה ישראל
 נינו הרמן, בגלריה "מקום לאמנות"
 נינו הרמן, באתר בית בנימיני, המרכז לקרמיקה עכשווית
 נינו הרמן, במגזין 44degrees 
 נינו הרמן, במגזין lens

ראיונות וכתבות
 עמית יולזרי, "ממשלה? שכונה!", במוסף סופשבוע של העיתון מעריב, 14 בנובמבר 2009
 נינו הרמן, "צילום רחוב ככלי משפיע", באתר מגה פיקסל, 22 באוגוסט 2010
 על תערוכת ניו יורק, במגזין "ארץ", 28 בינואר 2016
 פייגי שטרן, "אפילו העדשה בוכה", בעיתון ידיעות אחרונות, 12 באפריל 2016
 קרי רובינשטיין, הצלם של המדינה, ידיעות אמריקה, 10 ביוני 2016
 יעקב בר-און, "בגין ידע לשתף פעולה עם הצלמים, כמו בחיים הוא היה שחקן", בעיתון מעריב, 25 באפריל 2017
 איתי מאוטנר, בריאיון עם נינו הרמן בתוכנית "המכולה", הערוץ הראשון, 7 ביוני 2017 (החל מדקה 25:15)
 שניים יחדיו תוכניתה של לאה שקלאר ריאיון עם נינו הרמן, ברדיו ירושלים
 אריאל הורוביץ, אחרי שתיעד רגעים היסטוריים: הצלם של המדינה משנה סגנון, באתר מקור ראשון, 11 ביולי 2018
 ,Robert Nagler Miller ,March 23, 2018 This photographer captures all the grit and glamour of daily life in Israel, The Jewish News of Northern California
 ריאיון עם נינו הרמן, באתר Puls Azji 11 בספטמבר 2017 
 הילי וורטמן מויאל, עם שיתוק ילדים: נינו הרמן תיעד כצלם את העולם הפוליטי בישראל, באתר מקור ראשון, 23 במאי 2023
 דודי פטימר, צלם העיתונות נינו הרמן חוזר לצילומים המפורסמים שלו לאורך השנים, באתר מעריב אונליין, 29 במאי 2023

על תערוכותיו
 כרמית ספיר ויץ, "חשיפה לדרום: תערוכה של נינו הרמן" (על התערוכה "בין נטף לפלורנטין"), באתר nrg, 30 במאי 2011
 "תמונות מחיי הצעירים" (על התערוכה "דמויים קולנועיים"), באתר קלאב 50, 7 בספטמבר 2011
 ד"ר רות קלדרון, מתוך קטלוג התערוכה "לא שם פרטי", 2012/3
 על התערוכה "לא שם פרטי", באתר עלמא, 2012/3
 תערוכה במינכן, 2014
 ענת מנדל, "נינו הרמן: צילומים שיוצאים מהלב וחודרים ללב" (על התערוכה "ניירות של צלם"), באתר מגפון, 23 במאי 2014
 עדי כץ, "תערוכת צילום חדשה מציגה את ישראל השפויה", באתר מוטק'ה, 7 בינואר 2016
 על התערוכה בגלריה טיש במנהטן, בכתב העת Loeil de la Photographie, 30 ביוני 2016
 תערוכת מוסררוטשילד
 התערוכה בגלריה טיש במנהטן
 נינו הרמן באתר גרנטה - מגזין לאמנות חדשה (על סדרת צילומי הטבע "מבעד לחלון")

הערות שוליים

צלמי עיתונות ישראלים
נטף: אישים
נכים ישראלים
צלמי טבע ישראלים
בלוגרים ישראלים
בוגרי תיכון קלעי (גבעתיים)
אבות שכולים: חללי צה"ל
ישראלים שנולדו ב-1952